nvidia/miracl-vision huggingface dataset:
Nymfit (televisiosarja)

Nymfit on suomalainen Fisher King -tuotantoyhtiön tuottama fantasia-draamasarja, jonka esittäminen alkoi MTV3-kanavalla 24. maaliskuuta 2014. Miikko Oikkosen ja Teemu Nikin ohjaaman sarjan pääosissa näyttelivät Sara Soulié, Manuela Bosco, Rebecca Viitala ja Ilkka Villi. Sarjan ensimmäinen tuotantokausi julkaistiin DVD:llä 15. lokakuuta 2014. Sarja perustuu kreikkalaiseen tarustoon, jonka kauniit ja kuolemattomat nymfit elävät nykypäivän Helsingissä. Nymfien pitää joka kuukausi harrastaa seksiä säilyäkseen hengissä ja paeta satyyreja, jotka vainoavat heitä. Gummerus julkaisee Nymfit myös kirjasarjana. Sarjan ensimmäinen osa, Sari Luhtasen ja Miikko Oikkosen kirjoittama Nymfit – Montpellierin legenda, julkaistiin 29. elokuuta 2013. Kirjan käännösoikeudet on myyty ainakin Yhdysvaltoihin, Britanniaan, Saksaan, Ranskaan, Alankomaihin, Espanjaan, Italiaan, Venäjälle ja Brasiliaan. Sarjan budjetti oli 2,6 miljoonaa euroa, josta Suomen elokuvasäätiön tukea oli 150 000 euroa
Pikku prinssin seikkailut

Pikku prinssi (Yleisradion televisioesityksessä käytetty nimi, MTV3:n televisioesityksessä nimellä Pikku prinssin seikkailut) (alkuperäiseltä nimeltä 星の王子さま プチ・プランス Hoshi no Ōjisama Puchi Puransu) on japanilaisen Knack Productionsin tuottama animesarja. Sarja perustuu ranskalaisen Antoine de Saint-Exupéryn luomaan Pikku prinssi -kirjaan. Sarjaan valmistui kokonaisuudessaan 39 jaksoa, ja ne esitettiin ensimmäisen kerran japanilaisella TV Asahi -kanavalla heinäkuun 1978 ja maaliskuun 1979 välillä. Yhdysvalloissa sarja sai ensi-illan vuonna 1985, jolloin se oli jälkiäänitetty englannin kielelle. Jaksoista 26 jälkiäänitettiin englanniksi. Suomessa sarja ensiesitettiin televisiossa vuosina 1986–1987 Yle TV2-kanavalla englanninkielisellä jälkiäänityksellä ja suomeksi tekstitettynä. Sarja esitettiin uusintana MTV3-kanavalla vuonna 1995, jolloin sarjaan oli tehty suomenkielinen jälkiäänitys.
Jurassic Park (elokuvasarja)

Jurassic Park on yhdysvaltalainen elokuvasarja, joka koostuu tähän mennessä kuudesta elokuvasta: Jurassic Park (1993), Kadonnut maailma – Jurassic Park (1997), Jurassic Park III (2001), Jurassic World (2015), Jurassic World: Kaatunut valtakunta (2018) ja Jurassic World: Dominion (2022). Kaksi ensimmäistä elokuvaa on ohjannut Steven Spielberg, kolmannen Joe Johnston, neljännen ja kuudennen Colin Trevorrow ja viidennen J. A. Bayona. Lisäksi on tekeillä seitsemäs elokuva, Jurassic World: Rebirth (2025), jonka ohjaa Gareth Edwards. Sarja pohjautuu Michael Crichtonin kirjoihin Dinosauruspuisto ja Kadonnut maailma. Tarina alkaa, kun miljardööri John Hammond kutsuu joukon tiedemiehiä analysoimaan Isla Nublar -nimisellä saarella olevaa puistoaan, jossa on eläviä dinosauruksia. Dinosaurukset karkaavat saarelle iskeneen myrskyn aikana ja aiheuttavat tuhoa, jolloin puisto täytyy sulkea. Jatko-osissa selviää, että kloonaamalla henkiin herätettyjä dinosauruksia oli myös toisella, Isla Sorna -nimisellä saarella. Uusimmissa elokuvissa palataan Isla Nublarille, jolla toimii John Hammondin todeksi käynyt unelma Jurassic World teemapuisto, mutta johon iskee uusi katastrofi, kun tiedemiehet luovat dinosaurusten DNA:ta sekoittamalla hybridi-dinosauruksia. Jurassic Park -sarja on Steven Spielbergin kuuluisimpia teoksia Tappajahain ja E.T
Johan Olofsson Stiernhöök

Johan Olofsson Stiernhöök (27. helmikuuta 1596 Rättvik, Kopparberg – 25. kesäkuuta 1675 Tukholma) oli ruotsalainen oikeustieteilijä, ”Ruotsin oikeustieteen isä”. Hän otti nimekseen Dalecarlus synnyinseutunsa Taalainmaan mukaan. Stiernhöökin vanhemmat olivat kirkkoherra Olaus Petri Hedemorensis ja Margareta Johansdotter. Hän pääsi ylioppilaaksi Uppsalassa 1619 ja valmistui filosofian maisteriksi Uppsalan yliopistosta 1624 tai 1625. Hän opiskeli myös Saksassa Leipzigissa, Jenassa, Wittenbergissä ja Rostockissa. Stiernhöök oli Västeråsin lukion oikeus- ja valtiotieteen lehtorina 1624–1630 ja opiskeli 1626-1628 Leidenissä, Oxfordissa ja Cambridgessä. Turun hovioikeuteen hän tuli 1630 asessoriksi, ja oli samalla Pohjois-Suomen laamannikunnan alilaamanni 1636–1640. Hän oli Turun akatemian ensimmäinen oikeustieteen professori vuodesta 1640. Ahvenanmaan tuomari hän oli 1641–1646. Hän siirtyi vuonna 1647 Ruotsiin, jossa hänestä tuli revisiosihteeri
Rouvasväenyhdistys

Rouvasväenyhdistykset (ruots. fruntimmersförening) ovat Suomessa 1800-luvulla perustettuja naisjärjestöjä. Ne harjoittivat aluksi hyväntekeväisyyttä vähäosaisten parissa, ja niiden jäsenistö koostui säätyläisnaisista. Yhdistykset olivat Suomen ensimmäisiä varsinaisia hyväntekeväisyysjärjestöjä, ja niitä toimi lähes jokaisessa kaupungissa. Yhdistykset rahoittivat toimintaansa muun muassa erilaisilla arpajaisilla ja myyjäisillä. Yhdistysten jäsenyys oli aluksi tarkoitettu vain naimisissa oleville naisille, mutta myöhemmin mukaan otettiin myös naimattomia, ja siksi yhdistyksistä saatettiin käyttää myöhemmin myös nimitystä naisväenyhdistys. Nykyisin toiminnassa olevia rouvasväenyhdistyksiä on Suomessa kuusi. Keskieurooppalaisen mallin mukaan perustetuilla rouvasväenyhdistyksillä oli suuri merkitys monien sosiaali- ja terveyspalveluiden synnyttäjinä. Yhdistykset perustivat Suomeen muun muassa ensimmäiset lastenkodit, olivat mukana luomassa sosiaalityön eri aloja, ja sittemmin hyvin usea rouvasväenyhdistysten aloittama palvelu siirtyi kuntien ja valtion alaisuuteen. Yhdistysten toiminta oli reagoivaa eli syntyneitä ongelmia korjaavaa, eivätkä ne pääsääntöisesti pyrkineet vaikuttamaan itse ongelmien syihin. Usein rouvasväenyhdistysten toiminta liittyi paikkakunnalla olevaan diakoniatoimintaan, kun samat naiset toimivat aktiivisesti sekä naisjärjestön että diakoniatyön parissa. Jo ennen kuin diakonialiike organisoitui, naisjärjestöjen tarjoama väylä mahdollisti lastenkotien perustamisen
Kuningas Fahdin pengertie

Kuningas Fahdin pengertie ((arab. جسر الملك فهد‎, Jisr al-Malik Fahd) on siltojen ja pengerteiden sarja, joka yhdistää Bahrainin saarivaltion Saudi-Arabiaan. Pengertien suunnittelu alkoi jo vuonna 1968, mutta sen rakentaminen alkoi vasta vuonna 1981 ja loppui vuonna 1986, jolloin se avattiin liikenteelle. Pengertien rakentaminen Bahrainista Saudi-Arabian itäiseen maakuntaan alkoi molempien kuningaskuntien aloitteesta. Idea syntyi, kun Saudi-Arabian kuningas Saud teki vierailun Bahrainiin vuonna 1954. Vuonna 1965 Bahrainin pääministeri Khalifa ibn Salman Al Khalifa ja Saudi-Arabian kuningas Faisal I sopivat pengertien rakentamisesta. Molemmat valtiot alkoivat tutkia taloudellisia ja muita rahoitukseen liittyviä asioita pengertien rakentamiselle. Maailmanpankin nimittämä komitea alkoi pohtia pengertien rakennusprojektia. Pengertien rakennustyömaa käynnistettiin vuonna 1981. Vuonna 1985 pengertie saatiin valmiiksi ja se avattiin liikenteelle vuonna 1986. Vuonna 2014 sillan ylitti 10,4 miljoonaa ajoneuvoa eli keskimäärin 28 500 ajoneuvoa päivässä. Matkustajia samana vuonna kulki 23,7 miljoonaa eli keskimäärin 64 900 matkustajaa päivässä
Aleksei Suvorin

Aleksei Sergejevitš Suvorin (ven. Алексе́й Серге́евич Суво́рин; 1834–1912) oli venäläinen kirjailija ja toimittaja, alun perin upseeri. Hän julkaisi vuodesta 1876 Novoje vremjaa, joka oli alkuun vapaamielinen, mutta ajan mittaan muuttui taantumukselliseksi ja kansalliskiihkoiseksi. Häntä on luonnehdittu sanoilla ”Suomen syöjä”. Hänen päiväkirjansa on julkaistu saksaksi käännettynä vuonna 1925.
Otto Sverdrup

Otto Neumann Knoph Sverdrup (31. lokakuuta 1854 Bindal– 26. marraskuuta 1930 Sandvika) oli norjalainen naparetkeilijä. Hän osallistui vuonna 1888 Fridtjof Nansenin retkikunnassa hiihtoretkeen Grönlannin poikki. Vuosina 1893–1896 hän oli Nansenin Fram-laivan kapteeni ja johti 1898–1902 tutkimusmatkaa Amerikan arktiseen saaristoon. Hänen mukaansa on nimetty Sverdrupinsaaret. Norwegian Air Shuttle on maalauttanut Sverdrupin kuvan yhden Boeing 737-800 -koneensa pyrstöön. Sverdrupin kuva on ollut aiemmin myös yhtiön Boeing 737-300 -koneen pyrstössä.
Tarmo (vakuutusyhtiö)

Keskinäinen Vakuutusyhtiö Tarmo oli suomalainen vakuutusyhtiö, joka muodostui vuonna 1949, ja nykyinen nimi on peräisin vuodelta 1950. Yhtiö syntyi, kun Vaikuutusosakeyhtiö Tarmo (ent. Kansallis-Vakuutus Oy) sulautui Kaupunkien Yleiseen Keskinäiseen palovakuutusyhtiöön (ent. Kaupunkien Yleinen Paloapuyhdistys, alkujaan perustettu vuonna 1832). Se harjoitti muita vakuutuslajeja paitsi henkivakuutusta. Tarmon haltuun tuli vuonna 1950 vaasalaisen Vakuutus Oy Turvan osakekanta, joka toimi sitten Helsingissä jälleenvakuutusyhtiönä. Tarmo sulautui vuonna 1971 Vakuutusyhtiö Sampoon.
Muurahaisrastas

Elinvoimainen  Neocossyphus poensisStrickland, 1844 Muurahaisrastas Wikispeciesissä Muurahaisrastas Commonsissa Muurahaisrastas (Neocossyphus poensis) on rastaiden heimoon kuuluva varpuslintu. Muurahaisrastasta tavataan Afrikan keski- ja länsiosissa. Lajin kannan kokoa ei tiedetä, mutta sitä pidetään yleisenä ja se on luokiteltu elinvoimaiseksi.
Punamuurahaisrastas

Elinvoimainen  Neocossyphus rufusFischer & Reichenow, 1884 Punamuurahaisrastas Wikispeciesissä Punamuurahaisrastas Commonsissa Punamuurahaisrastas (Neocossyphus rufus) on rastaiden heimoon kuuluva varpuslintu. Punamuurahaisrastasta tavataan Afrikan keski- ja itäosissa. Lajin kannan kokoa ei tiedetä, mutta sitä on kuvattu harvinaiseksi tai paikallisesti yleiseksi. Se on luokiteltu elinvoimaiseksi.
Goldbachin heikko konjektuuri

Goldbachin heikko konjektuuri on matematiikan avoin ongelma, jonka mukaan jokainen lukua 7 suurempi pariton kokonaisluku 𝑛 on kolmen alkuluvun summa. Otaksuma tunnetaan myös nimillä pariton Goldbachin konjektuuri ja kolmen alkuluvun ongelma.
Chernobyl Diaries

Chernobyl Diaries on yhdysvaltalainen kauhuelokuva, joka sijoittuu Ukrainaan Tšernobylin ydinvoimalaonnettomuusalueelle ja läheiseen pikkukaupunkiin. Pääosissa nähdään mm. Jesse McCartney sekä Jonathan Sadowski. Elokuvan käsikirjoittajana toimi Oren Peli, joka tunnetaan elokuvasta Paranormal Activity, ja elokuvan ohjasi Bradley Parker. Chernobyl Diaries kuvattiin Unkarissa ja Serbiassa. Elokuva alkaa, kun joukko nuoria kiertelee Euroopassa ja Kiovaan saavuttuaan he päättävät käydä Prypjatin aavekaupungissa, joka sijaitsee Tšernobylin ydinonnettomuusalueen vieressä. He saavat oppaakseen Jurin ja pääsevät alueelle, mutta yön koittaessa he jäävät kaupunkiin loukkuun auton moottorivian takia. Sitten he huomaavat, etteivät he ole yksin...
Béchara Boutros Raï

Béchara Boutros Raï OMM (arab. مار بشارة بطرس الراعي‎; s. 25. helmikuuta 1940) on libanonilainen maroniitteihin kuuluva katolinen piispa ja yksi kirkon kardinaaleista. Hänet vihittiin papiksi 3. syyskuuta 1967 ja piispaksi 12. heinäkuuta 1986. Hänet nimitettiin toukokuussa 1986 Antiokian vihkipiispaksi ja Caesarea Philippin titulaaripiispaksi. Hänen pääkonsekraattorinsa oli Nasrallah Pierre Sfeir. 9. kesäkuuta 1990 Raï sai nimityksen Jbeilin eparkian johtoon. Hänet valittiin ja asetettiin maaliskuussa 2011 Antiokian patriarkaksi, ja 24
Simón Bolívarin kansainvälinen palkinto

Simón Bolívarin kansainvälinen palkinto on Unescon vuodesta 1983 myöntämä palkinto jonka rahoittaa Venezuelan valtio. Palkinnon summa on 25 000 dollaria. Palkinnon jakaa anonyymi seitsemän hengen jury joka edustaa eri alueita maailmassa heidät valitsee Venezuelan hallitus. Jäsenet ovat Unescon jäsenvaltioiden kansalaisia. Palkinto on nimitetty Etelä-Amerikan vapaustaistelijan Simón Bolívarin mukaan.
Unescon Madanjeet Singh -palkinto

UNESCO-Madanjeet Singhin palkinto on Unescon vuodesta 1996 myöntämä palkinto. Palkinnon summa on 100 000 dollaria. Palkinnon jakaa Unesco pääsihteeri ja hänen johtamansa palkintolautakunta, joka edustaa eri alueita maailmassa. Jäsenet ovat Unescon jäsenvaltioiden kansalaisia. Palkinto on nimetty intialaisen taiteilijan ja Unescon hyvän tahdon lähettilään Madanjeet Singhin mukaan.
Unescon rauhankasvatuspalkinto

Unescon rauhankasvatuspalkinto on Unescon vuodesta 1981 myöntämä rauhanpalkinto, jonka summa on 60 000 dollaria. Palkinto jaetaan Kansainvälisenä rauhanpäivänä. Albert Einsteinin rauhanpalkinto • Bruno Kreisky -palkinto (1979–) •Félix Houphouët-Boignyn rauhanpalkinto (Unesco 1991–) • Gandhin kansainvälinen rauhanpalkinto (1995–) • Geuzenpenning-mitali (1987–) •Indira Gandhin rauhanpalkinto (1985–) • Kungfutsen rauhanpalkinto (2010–) •Leninin kansainvälinen rauhanpalkinto (Neuvostoliitto 1949–1991) • Maailman rauhanneuvoston rauhanpalkinto (1951–) • Muammar Gaddafin kansainvälinen rauhanpalkinto (1989–2011) •Nobelin rauhanpalkinto (1901–) • Olof Palme -palkinto (1987–) • Saharov-palkinto (Euroopan parlamentti 1988–) • Saksan kirjakauppiaiden rauhanpalkinto (1950–) •Soulin rauhanpalkinto (1990–) • Student Peace Prize (1999–) •Thorolf Rafton muistopalkinto (1987–) • Unescon rauhankasvatuspalkinto (1980–) •U Thantin rauhanpalkinto (1986) •
Unescon tiedepalkinto

Unescon tiedepalkinto on Unescon vuodesta 1968 myöntämä tiedepalkinto, jonka summa on 15 000 dollaria. Palkinnon saajan valitsee Unescon pääsihteeri yhdessä tuomarikunnan kanssa, joka koostuu insinööreistä ja tiedemiehistä.
Unescon ja Pasteur-instituutin mitali

UNESCO/Pasteur-Instituutin mitali on Unescon sekä Pasteur-instituutin yhteinen vuodesta 1995 myöntämä tiedepalkinto. Palkinnon summa on 15 000 dollaria. Palkinnon saaja valitsee Unescon pääsihteeri yhdessä tuomarikunnan kanssa joka koostuu insinööreistä ja tiedemiehistä.
Giuseppe Nazzaro

Giuseppe Nazzaro (22. joulukuuta 1937 San Potito Ultra – 26. lokakuuta 2015) oli italialainen, Syyriassa toiminut roomalaiskatolinen piispa. Hänestä tuli fransiskaanien jäsen 18. joulukuuta 1960, ja hän sai pappisvihkimyksensä 29. kesäkuuta 1965. Hänet nimitettiin Alepon apostoliseksi vikaariksi ja Forman titulaaripiispaksi 21. marraskuuta 2002. Piispaksi vihkiminen seurasi 6. tammikuuta 2003. Pääkonsekraattorina toimi paavi Johannes Paavali II, jota avustivat Leonardo Sandri ja Antonio Maria Vegliò. Nazzaro jäi eläkkeelle 15
Televisiovakuutus

Televisiovakuutus on erikoisvakuutuslaji, jollainen Suomessa on ollut markkinoilla televisiotoiminnan alkuaikoina. Se korvasi palovahingot ja esimerkiksi television kaatumisesta, laitteen kuumenemisesta ja kuvaputken räjähtämisestä aiheutuneet vahingot. Televisiovakuutuksia oli vuoden 1963 lopussa otettu 145 611 kappaletta. Korvauksia kyseisenä vuonna maksettiin 1,9 miljoonaa markkaa. Vakuutusyhtiö Turva otti vakuutuslajin valikoimiinsa vuonna 1960 joiksikin vuosiksi. Televisiovakuutuksia myönnettiin Suomessa vuoteen 1968 saakka. Eräät suomalaiset vakuutusyhtiöt ryhtyivät myöntämään televisiovastaanottimille omia kohdevakuutuksia 1950-luvun lopulla. Vakuutusehtoina käytettiin ehtoja, jotka perustuivat konevakuutusehtoihin, sekä malleja, jotka perustuivat Pohjoismaissa, erityisesti Norjassa, käytössä olleisiin all risk -tyyppisiin ehtoihin. Vahinkovakuutusyhdistyksen siviilipalovakuutusjaosto teki vuonna 1961 ehdotuksen tariffiksi ja ehdoiksi, joka hyväksyttiin marraskuussa 1961. Koska kaikki vahinkovakuutusyhdistyksen jäsenyhtiöt eivät noudattaneet tariffia, vakuutuskäytäntö muodostui kirjavaksi alusta alkaen. Koska televisiovakuutus osoittautui monella tavalla ongelmalliseksi sekä vakuutuksenottajille että vakuutusyhtiöille, yhtiöt lopettivat uusien vakuutusten myöntämisen vuonna 1968 ja irtaantuivat entisistä vakuutusehtojen sallimalla tavalla.
Israel HaYom

Israel HaYom (hepr. ‏ישראל היום‎, "Israel tänään") on israelilainen hepreankielinen, tabloid-kokoinen päivittäinen ilmaisjakelulehti, joka aloitti ilmestymisensä 30. heinäkuuta 2007. Se on tällä hetkellä maan luetuin sanomalehti 39.3%:n markkinaosuudellaan. Israel HaYomia pidetään oikeistokonservatiivisena, ja se suhtautuu positiivisesti Benjamin Netanjahuun ja hänen Likud-puolueeseen. Lehden omistaa yhdysvaltalainen liikemies Sheldon Adelson. Sen päätoimittaja on Amos Regev.
Léonce Quentin

Léonce Gaston Quentin (16. helmikuuta 1880 Chartres – 1. joulukuuta 1957 Vincennes) oli ranskalainen jousiampuja ja nelinkertainen olympiamitalisti. Hän sai vuoden 1920 kesäolympialaisissa Antwerpenissä yksilönä yhden hopeamitalin sekä joukkueen jäsenenä yhden pronssin ja kaksi hopeaa.
Raffaele Calabria

Raffaele Calabria (11. joulukuuta 1906 Lucera – 24. toukokuuta 1982) oli italialainen roomalaiskatolinen arkkipiispa. Hänet vihittiin papiksi 16. maaliskuuta 1929 ja nimitettiin Otranton koadjuuttoriarkkipiispaksi sekä Soteropoliin titulaariarkkipiispaksi 6. toukokuuta 1950. Piispaksi vihkiminen seurasi 29. kesäkuuta. Pääkonsekraattorina toimi Demetrio Moscato, jota avustivat Federico Pezzullo ja Domenico Vendola. Calabriasta tuli 10. heinäkuuta 1952 Otranton arkkipiispa. Hän sai 12
Per-Inge Bengtsson

Per-Inge Bengtsson (s. 29. lokakuuta 1961 Karlstad) on ruotsalainen entinen meloja. Hän sai vuoden 1984 kesäolympialaisissa Los Angelesissa hopeaa sekä miesten 500 metrin kajakkikaksikossa että 1 000 metrin kajakkinelikossa. Bengtsson kilpaili myös vuoden 1988 kesäolympialaisissa Soulissa. Bengtsson on kaksinkertainen ratamelonnan maailmanmestari; hän voitti kultamitalit 1 000 metrin kajakkinelikossa vuosina 1982 ja 1985.
New York, New York (kappale)

New York, New York on John Kanderin säveltämä ja Fred Ebbin sanoittama musiikkikappale vuoden 1977 elokuvasta New York, New York. Kappaleen lauloi elokuvassa Liza Minnelli ja suursuosioon sen nosti Frank Sinatra vuoden 1980 levytyksellään. Kappale syntyi muiden New York, New York -elokuvaan tehtyjen laulujen jälkeen. Kander ja Ebb esittivät säveltämänsä kappaleet ohjaaja Martin Scorseselle ja elokuvan näyttelijöille, Liza Minnellille ja Robert De Nirolle. De Niron mielestä elokuva tarvitsi vahvemman nimikappaleen ja hän pyysi Kanderia ja Ebbiä yrittämään uudelleen, mikä suututti ja loukkasi kokenutta lauluntekijäkaksikkoa. He kuitenkin suostuivat tekemään uuden ehdotuksen nimikappaleeksi. Lopullisesta ”New York, New York” -kappaleesta tuli elokuvan menestynein laulu. Pormestari Edward I. Koch nimesi kappaleen New Yorkin viralliseksi tunnuslauluksi vuonna 1985.
Nokia Lumia 925

Nokia Lumia 925 on Nokian valmistama älypuhelin. Sen julkisti Nokia 14. toukokuuta 2013. Puhelimessa on alumiinirunko, joka tekee siitä erityisen kestävän. Euroopassa myynti alkoi ensin Britanniassa, Saksassa ja Italiassa.  Suomessa myynti alkoi 15. elokuuta 2013 Nokian omassa myymälässä. Kesäkuussa 2014 tuli päivitys Windows Phone 8.1
Ilan Rubin

Ilan Rubin (s. 7. heinäkuuta 1988 San Diego, Kalifornia, Yhdysvallat) on yhdysvaltalainen muusikko, joka on toiminut rumpalina yhtyeissä kuten Lostprophets, Nine Inch Nails, Angels and Airwaves ja Paramore. Hänellä on myös sooloprojekti nimeltään The New Regime, jonka musiikki on hänen itse kirjoittamaansa ja lisäksi hän soittaa itse kaikkia instrumentteja. Rubin oli mukana Nine Inch Nailsin kokoonpanossa kesän 2013 paluukiertueella.
George Joseph Lucas

George Joseph Lucas (s. 12. kesäkuuta 1949 Saint Louis) on yhdysvaltalainen roomalaiskatolinen arkkipiispa. Hänet vihki papiksi Saint Louisin arkkihiippakuntaan John Joseph Carberry 24. toukokuuta 1975, ja hänet nimitettiin Springfield in Illinoisin hiippakunnan johtoon 19. lokakuuta 1999. Piispaksi konsekroinnin suoritti 14. joulukuuta Francis Eugene George, jota avustivat Gabriel Montalvo Higuera ja Daniel Leo Ryan. 3. kesäkuuta 2009 Lucas nimitettiin Omahan arkkipiispaksi, ja hänet asetettiin uuteen virkaansa 22. heinäkuuta.
Harry Grey

Herschel Goldberg, kirjailijanimi Harry Grey (2. marraskuuta 1901, Odessa, Venäjä (nykyinen Ukraina) – lokakuu 1980), oli yhdysvaltalainen kirjailija. Hänen ensiteoksensa, osin todellisuuspohjaiset muistelmat The Hoods (1952), kuuluu harvoihin todellisten rikollisten kirjoittamiin omaelämäkertoihin. The Hoodsin jälkeen Grey kirjoitti vielä kaksi kirjaa, Call Me Duke (1955) ja Portrait of a Mobster (1958), jotka nekin perustuvat hänen rikollisen elämänsä kokemuksiin, mutta niiden menestys oli vähäisempi. The Hoods on Sergio Leonen ohjaaman elokuvan Suuri gangsterisota käsikirjoituksen pohjana. Elokuvan pääroolissa on Robert De Niro. Greyn oikea nimi on Herschel Goldberg. Hänen vanhempansa olivat Israel ja Celia Goldberg, joiden mukana hän muutti Yhdysvaltoihin 1905. Häneltä jäi koulunkäynti seitsemään luokkaan. Hänen veljensä oli New York Postin kolumnisti ja ruokakirjoittaja Hyman Goldberg, joka kirjoitti useita kirjoja, muun muassa Our Man in the Kitchen, johon on koottu hänen kolumnistaan ”Prudence Penny”. Goldbergin isä sairastui 1912 vakavasti ja joutui sairaalaan leikkaukseen. Isän ollessa sairaalassa Celia alkoi valmistaa ruokaa lähiseudun miehille, jotka kokosivat rahaa saadakseen perheensä Euroopasta Amerikkaan
Plus One Dreams

Plus One Dreams oli alkujaan vuonna 2005lähde? suomalaisten perustama uhkapelialan palveluyritys, jonka verkossa toimivat pelisivustot, nettikasinot ja pokeriyhteisöt on kohdistettu erityisesti suomalaisille nettipelaajille. Yritys operoi Maltalta kiertääkseen Suomen arpajaislakia. Vuonna 2014 Plus One Dreams fuusioitui Maltalla ja Virossa toimivan iGamen kanssa. Elokuussa 2015 ruotsalainen pörssiyhtiö Unibet ilmoitti ostavansa iGame Groupin. Plus One Dreamsin toiminta alkoi Costa Ricaan rekisteröidystä Kolikkopelit S.A. -yhtiöstä ja maltalaisesta Simple Gaming Limited -yhtiöstä, joka syksyllä 2012 rekrytoi Suomesta työntekijöitä. Plus One Dreamsin osakkaita olivat loppuvuodesta 2012 muun muassa elokuvatuottaja Markus Selin, näyttelijä Jasper Pääkkönen sekä pokeriammattilaiset Aki Pyysing ja Mikko Hirvonen. Yritys on ilmoittanut tavoitteekseen uudistaa ihmisten mielikuva internetin rahapelialasta toimimalla avoimesti, läpinäkyvästi ja luotettavasti. Yritys on kuitenkin joutunut todellisuudessa usein kritisoiduksi. Yrityksen aggressiivista mainontaa ja laitonta pelitoimintaa Suomessa on paheksuttu mediassa. Monet mainoksen saaneet ovat valittaneet myös Kuluttajavirastolle
Riukiunrastas

Elinvoimainen  Zoothera majorOgawa, 1905 Riukiunrastas Wikispeciesissä Riukiunrastas Commonsissa Riukiunrastas (Zoothera major) on rastaiden heimoon kuuluva varpuslintu. Riukiunrastasta tavataan Japanin Amamisaarilla.
Eero Uroma

Eero Johannes Uroma, ent. Uggelberg (20. elokuuta 1909 Helsingin maalaiskunta – 6. helmikuuta 1983 Helsinki) oli suomalainen lääkäri, joka sai professorin arvonimen. Uroman vanhemmat olivat maanviljelijä Johan Edvard Uggelberg ja Wilhelmina Lehtonen ja puoliso vuodesta 1938 Siiri Maria Lounakari. Uroma tuli ylioppilaaksi Helsingin suomalaisesta yhteiskoulusta 1929 ja valmistui lääketieteen lisensiaatiksi 1938. Lääketieteen ja kirurgian tohtoriksi hän väitteli 1942 ja sai iho- ja sukupuolitautien erikoislääkärin pätevyyden 1941. Uroma oli Helsingin yliopiston bakteeriopin ja serologian dosentti vuosina 1947–1959, Valtion seerumlaitoksen johtaja vuodesta 1948 sekä Sukupuolitautien vastustamisyhdistyksen puheenjohtaja vuodesta 1945. Professorin arvonimen hän sai 1952. Sotilasarvoltaan Uroma oli reservin lääkintäkapteeni (1938).
Jerzy Greszkiewicz

Jerzy Greszkiewicz (s. 16. tammikuuta 1950 Gdańsk) on puolalainen entinen ampuja ja olympiamitalisti. Hän sai vuoden 1976 kesäolympialaisissa Montrealissa pronssia 50 metrin villikarjuammunnassa. Hän kilpaili myös vuoden 1980 kesäolympialaisissa Moskovassa ja kesäolympialaisissa 1988 Soulissa.
Kahdeksannen sukupolven pelikonsolit

Pelikonsolien kahdeksas sukupolvi on jatkoa seitsemännen sukupolven konsoleille. Kahdeksannen sukupolven konsoleista ensimmäinen oli Wii U, joka julkaistiin vuoden 2012 neljännellä neljänneksellä. Sony julkisti oman PlayStation 4 -konsolinsa 20. helmikuuta 2013 ja markkinoille se tuli 15. marraskuuta. Xbox 360:n seuraaja Xbox One, julkaistiin 21. toukokuuta 2013 ja sen myynti aloitettiin marraskuussa. Nintendo Switch jatkaa Wii Un kehityssuuntaa kädessä pidettävälle telakoitavalle laitteelle. Käsikonsoleilla sukupolvi alkoi helmikuussa 2011 Nintendo DS:n seuraajan, Nintendo 3DS:n julkaisun yhteydessä. PlayStation Portablen seuraaja, PlayStation Vita, julkaistiin joulukuussa 2011 Japanissa ja Länsimaissa helmikuussa 2012. Ensimmäisen kahdeksannen sukupolven konsolin julkaisi Nintendo, jonka Wii U julkaistiin marraskuussa 2012. Siinä on uutuutena kosketusnäytöllinen Wii U GamePad, jonka avulla voi täydentää päänäytön peliä tai toistaa peliä suoraan näytöltä